Joseph Chennoth

**Joseph Chennoth** (født 13. oktober 1943 i Kockamangalam i Travancore i Britisk India; død 8. september 2020 i Tokyo i Japan) var en indisk geistlig, katolsk erkebiskop og diplomat for Den hellige stol.
## Liv og virke
### Bakgrunn
Joseph Chennoth, et av åtte barn i en bondefamilie, begynte på seminaret i 1960 og studerte filosofi ved *[[Alwaye]] Major Seminary*. Kardinal Antony Padiyara, erkebiskop av Ernakulam, sendte ham til Roma for videre studier ved Det pavelige universitet Urbaniana.

### Prest
Chennoth ble ordinert til prest den 4. mai 1969 i Østerrike av den kinesiske biskopen av Tainan, Paul Ch’eng Shih-kuang. Han fullførte deretter doktorgradsstudiene i kanonisk rett i Roma. Han tjenestegjorde deretter i pastoraltjeneste i Koratty, Komattam og ved *Johanneskirken* i Ernakulam. Han var privatsekretær for kardinal Joseph Parecattil, erkebiskop av Ernakulam i den syro-malabariske kirke.

Chennoth studerte også kinesisk, fransk, tysk, italiensk, latin og spansk, noe som viste seg nyttig som pavelig diplomat. Han underviste pave Johannes Paul II i uttale av malayalam i anledning pavens første besøk til India i februar 1986. Han hadde ledsaget paven under hans ti dager lange besøk fra New Delhi.

Chennoths tjenestegjorde som diplomat for Pavestolen i Tyrkia i tre år. Så var han i Vatikanets kurie i to år før han tilbrakte tre år ved representasjonen som dekket Belgia, Luxembourg og EU. I 1990 ble han postert til nuntiaturet i Spania. Etter tre år tkom han til nuntiaturet til Sverige, Danmark, Norge, Finland og Island frem til 1995. Fra 1995 til 1999 var han *[[chargé d'affaires]]* i Taipei til Republikken Kina.

### Titulærerkebiskop, nuntius til Tsjad og Den sentralafrikanske republikk
Den 24. august 1999 utnevnte pave Johannes Paul II ham til titulær erkebiskop *pro hac vice* av *Milevum* og apostolisk nuntius til Tsjad og Den sentralafrikanske republikk. Han ble bispeviet av kardinalstatssekretær Angelo Sodano den 30. oktober samme år. Medkonsekrerende var Varkey Vithayathil CSsR, apostolisk administrator av Ernakulam-Angamaly, og Jean-Louis Pierre Tauran, sekretær for seksjonen for forholdet til statene i Statssekretariatet.

Han tid som nuntius i Den sentralafrikanske republikk og Tsjad var fra 1999 til 2005 
### Nuntius til Tanzania
Deretter var han nuntius til Tanzania (2005–2011).
### Nuntius til Japan
Den 15. august 2011 ble han utnevnt til apostolisk nuntius til Japan av pave Benedikt XVI.  Den påfølgende 20. oktober fremla han sin akkreditiver for keiser Akihito.

Den 15. februar 2012 deltok ham sammen med samtlige av landets 17 aktive biskoper i en messe på ettårdminnet for det store jordskjelvet og tsunamien i østre Japan. I mai 2016 besøkte han Taiwan som spesialutsending til tiltredelsesseremonien for president Tsai Ing-wen. 

Den 26. mai 2017 besøkte han *[[Kumamoto (by)|Kumamoto City]] Jikei Hospital* på Kyushu for å markere tiårsjubileet for innvielsen av hittebarnshjulet, og dessuten for å besøke området som ble rammet av jordskjelv året før. Sykehuspersonalet forklarte hjulets mekanisme og hvordan man tar imot nyfødte. Ved slutten av besøket uttalte han: *«Jeg er glad for at livet blir behandlet som en gave fra Gud.»* Han overrakte et kors til direktøren fra pave Frans.

I 2018 sendte han et støttebudskap til *March for Life* i Tokyo: *«Alles liv er en gave fra Gud. Derfor må hvert menneske respekteres og beskyttes. Dette er menneskelivets hellighet, fordi det er Guds bilde og likhet. Hvordan de mest sårbare blir behandlet, avhenger av landets høye nivå av medborgerskap. Marsjen for livet minner oss om behovet for å beskytte liv fra unnfangelsen til naturlig død, og jeg håper den øker bevisstheten blant oss som folk.»*
## Død og begravelse
Erkebiskop Joseph Chennoth døde i en alder av 76 år i Tokyo den 8. september 2020 på Seibo Catholic Hospital av hjerteinfarkt etter en plutselig hjerneblødning. Den 17. september ble det holdt en requiemmesse i kirken i Sekiguchi.[18] Den 21. september ble hans jordiske levninger brakt tilbake til India. Begravelsen i Kerala ble holdt den 22. september i St. Thomas-kirken i Kokkamangalam og ble ledet av monsignor Antony Kariyil, vikar erkeeparkiet Ernakulam-Angamaly. Prekenen ble holdt av erkebiskop Jacob Manathodath, epark av Palghat. De siste riter ble forrettet av kardinal  George Alencherry, erkebiskop av  Ernakulam-Angamaly. Etter ritualet ble han gravlagt i St. Thomas-kirken i Kokkamangalam. 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Erkebiskop *Joseph Chennoth* (1943-2020) *1999

## Referanser